250 þúsund börn í Austur-Afríku gætu að nýju orðið fórnarlömb vannæringar ef ekki tekst að tryggja fjármögnun neyðarstarfs Barnaheill – Save the Children vara við því að ef ekki tekst að tryggja áframhaldandi fjármögnun neyðaraðstoðar í Austur-Afríku , gætu þau 250 þúsund börn sem í dag fá mánaðarlega matarskammta frá samtökunum að nýju orðið fórnarlömb vannæringar . Barnaheill – Save the Children vara við því að ef ekki tekst að tryggja áframhaldandi fjármögnun neyðaraðstoðar í Austur-Afríku , gætu þau 250 þúsund börn sem í dag fá mánaðarlega matarskammta frá samtökunum að nýju orðið fórnarlömb vannæringar . Samtökin hafa þegar náð til ríflega 2,5 milljónar manna síðan í júlí 2011 en þörf er á umtalsvert meira fjármagni ef tryggja á lífsnauðsynlegt starf þeirra á svæðinu til frambúðar . Varanleg áhrif þessa verstu þurrka í Austur-Afríku í 60 ár eru enn gríðarleg . „ Almenningur um allan heim lagðist á eitt við að tryggja að neyðarstarfið sem við réðumst í á svæðinu er það umfangsmesta í 90 ára sögu Barnaheilla – Save the Children , “ segir Justin Forsyth , framkvæmdastjóri Barnaheilla – Save the Children UK . „ En við stöndum á tímamótum í starfi okkar . Okkur sárvantar frekara fé til að halda starfinu áfram og halda áfram þeirri uppbyggingu sem náðst hefur á síðustu sex mánuðum . Þetta snýst ekki um það að auka umfang starfs okkar , heldur að tryggja að þau börn sem við erum nú þegar að hjálpa verði ekki að nýju fórnarlömb vannæringar og hungurs . “ Barnaheill – Save the Children á Íslandi kalla enn á ný eftir framlögum til neyðaraðstoðarinnar í Austur-Afríku og hafa nú sett markið á 125 milljónir breskra punda , eða tvöfalda þá upphæð sem þegar hefur safnast . Starfsmenn samtakanna á vettvangi halda með starfi sínu þúsundum barna á lífi í gegnum matargjafir , en alls hefur verið hægt að hjálpa 1,2 milljónum barna . Brýn þörf er á frekara fjármagni til að halda þessu lífsnauðsynlega starfi áfram út árið 2012 auk þess að hjálpa fjölskyldum að byggja upp bjargráð sínum svo þær geti séð fyrir sér sjálfar . Á síðasta hálfa ári , hafa Barnaheill – Save the Children náð til 2,5 milljónar manna með matvæli , hreint vatn og heilsugæslu . En ástandið er enn mjög alvarlegt og hundruðir þúsunda horfa fram á hungursneyð á þessu ári . Milljónir manna , þar af margir bændur , misstu allan búpening sinn í þurrkunum og reiða sig alfarið á aðstoð hjálparsamtaka á borð við Barnaheill – Save the Children . Viðvarandi átök , hækkandi matvælaverða og alvarlegir þurrkar hafa gert foreldrum ókleift að mæta grunnþörfum barna sinna , á borð við matvæli og vatn . Til viðbótar við neyðaraðstoð , hafa samtökin aðstoðað fjölskyldur á svæðinu við að undirbúa sig fyrir framtíðina með því að láta þeim í hendur landbúnaðarverkfæri , veita þeim þjálfun og ko